ประมวลกฎหมายแพ่งและพาณิชย์ มาตรา 1079 บัญญัติว่าอย่างไร
ก. อันห้างหุ้นส่วนจำกัดนั้น ถ้ายังมิได้จดทะเบียนอยู่ตราบใด ท่านให้ถือว่าเป็นห้างหุ้นส่วนสามัญซึ่งผู้เป็นหุ้นส่วนทั้งหมดย่อมต้องรับผิดร่วมกันในบรรดาหนี้ของห้างหุ้นส่วนโดยไม่มีจำกัดจำนวนจนกว่าจะได้จดทะเบียน
ข.  การลงหุ้นของผู้เป็นหุ้นส่วนจำพวกจำกัดความรับผิดนั้น ท่านว่าต้องให้ลงเป็นเงินหรือทรัพย์สินอย่างอื่นๆ   
ค. ถ้าผู้เป็นหุ้นส่วนจำพวกจำกัดความรับผิดผู้ใดล้มละลาย ท่านว่าต้องเอาหุ้นของผู้นั้นในห้างหุ้นส่วนออกขายเป็นสินทรัพย์ในกองล้มละลาย       
ง. ถ้าผู้เป็นหุ้นส่วนจำพวกจำกัดความรับผิดได้แสดงด้วยจดหมายหรือใบแจ้งความหรือด้วยวิธีอย่างอื่นให้บุคคลภายนอกทราบว่าตนได้ลงหุ้นไว้มากกว่าจำนวนซึ่งได้จดทะเบียนเพียงใดท่านว่าผู้นั้นจะต้องรับผิดเท่าถึงจำนวนเพียงนั้น
ข้อที่ถูกต้องได้แก่ 
ก.  เนื่องจาก   มาตรา 1079 อันห้างหุ้นส่วนจำกัดนั้น ถ้ายังมิได้จดทะเบียนอยู่ตราบใด ท่านให้ถือว่าเป็นห้างหุ้นส่วนสามัญซึ่งผู้เป็นหุ้นส่วนทั้งหมดย่อมต้องรับผิดร่วมกันในบรรดาหนี้ของห้างหุ้นส่วนโดยไม่มีจำกัดจำนวนจนกว่าจะได้จดทะเบียน  เหตุที่กฎหมายบัญญัติเช่นนี้เพราะในบางกรณีห้างหุ้นส่วนจำกัดนั้นแปรรูปมาจากห้างหุ้นส่วนสามัญ หรือแม้ในกรณีที่ตกลงกันตั้งห้างหุ้นส่วนจำกัดมาแต่แรก แต่ก็อาจมีการทำกิจการไปพลางก่อนที่จะจดทะเบียนกฎหมายจึงถือว่าห้างนั้นเป็นห้างหุ้นส่วนสามัญและให้ผู้เป็นหุ้นส่วนทุกคนรับผิดร่วมกันในบรรดาหนี้ของห้างหุ้นส่วนโดยไม่มีจำกัดจำนวนจนกว่าจะได้จดทะเบียนเป็นห้างหุ้นส่วนจำกัด           

มาตรา 1079 ชี้ให้เห็นว่าความรับผิดของห้างแบ่งออกเป็น 2 ตอน คือ ก่อนจดทะเบียนและหลังจดทะเบียน ก่อนจดทะเบียนนั้นห้างมีสถานะเป็นหุ้นส่วนสามัญ ดังนั้นผู้เป็นหุ้นส่วนทุกคนจึงต้องรับผิดในหนี้ต่าง ๆ ที่เกิดขึ้นตอนนี้โดยไม่จำกัด ส่วนหนี้ที่เกิดขึ้นภายหลังการจดทะเบียนก็เป็นหนี้ของนิติบุคคล ความรับผิดของหุ้นส่วนในหนี้ของห้างที่เกิดขึ้นภายหลังจากที่จดทะเบียนห้างหุ้นส่วนจำกัดแล้วก็ต้องขึ้นอยู่ว่าเป็นหุ้นส่วนจำพวกจำกัดความรับผิด หรือเป็นหุ้นส่วนจำพวกรับผิดโดยไม่จำกัด ห้างหุ้นส่วนจำกัดซึ่งมีสภาพเป็นนิติบุคคลเมื่อได้จดทะเบียนก็ไม่น่าที่จะต้องรับโอนความรับผิดหรือสิทธิใด ๆ มาจากห้างเดิมซึ่งเป็นห้างหุ้นส่วนสามัญ
ประมวลกฎหมายแพ่งและพาณิชย์,กฎหมายหุ้นส่วน-บริษัท